Folketing
2000-05-02

Det er blot, fordi fru Vibeke Peschardt kalder Enhedslistens forslag for en decentralisering. Det kan man jo kun sige, at det er i forhold til de få måneder, hvor det har været centraliseret, og de få måneder har jo altså ikke været nogen succes. Nu nævnes der fra adskillige ordføreres side, at den måde, som det offentliggøres på efter de nuværende regler, har en række uhensigtsmæssige virkninger. Og det er der jo altså ikke ved det forslag, som Enhedslisten har fremsat. Der er den ændring i forhold til den gamle decentralisering, at ministeren efter vores nr. 4 kan gå ind og sikre en offentliggørelse, hvis der skulle være en region, hvor der ikke offentliggøres tilstrækkelig mange oplysninger, og dermed er en minister i stand til at sikre ensartetheden; det sikrer nr. 4 i vores lovforslag. Derfor sikrer det både en effektiv lokal indsats, som man har kunnet gøre tidligere, og en ensartethed. Det er faktisk det geniale ved det.